Държавен вестник, бр. 37, 2010 г., стр. 149

БРОЙ  37	
Д Ъ Р Ж А В Е Н  В Е С Т Н И К 	
СТР.  149  
Изпълнителният директор след консултация с 
въвлечените в спора страни се стреми да постигне 
съгласие. Ако е необходимо, спорните въпроси се 
разглеждат и обсъждат на съответния технически 
комитет по акредитация, преди да се вземе реше­
ние по тях. Българската служба за акредитация 
информира ООС писмено за резултата в рамките 
на 20 дни от регистриране на спора. 
Спор, който води до неблагоприятно решение 
за съответния ООС, може да прерасне в жалба/
възражение. 
8.2. Жалби 
Българската служба за акредитация третира 
жалбите в зависимост от вида им: 
а) Жалбите, свързани с дейността на БСА 
или нейните оценители, се разглеждат от из­
пълнителния директор и директор дирекция 
„АОСДЛП“ и/или директор дирекция „АПФСО“ 
и отговорника по качество на БСА. 
b) Жалби, свързани с дейността на акредити­
раните от БСА ООС, включително и от страна на 
техни клиенти, се разглеждат от изпълнителния 
директор на БСА и отговорника по качество на 
агенцията. Ако е необходимо, изпълнителният 
директор изисква от жалбоподателя запис, че 
жалбата му е разгледана първоначално от съот­
ветния ООС. 
Българската служба за акредитация разглежда 
само подадени в писмена форма жалби с необхо­
димата обосновка, точно идентифицирани подател 
и обект на жалбата. Подателят на жалбата се ин­
формира писмено за резултата от разглеждането 
є до 15 дни от получаването на жалбата. 
8.3. Възражения 
8.3.1. Възражение може да бъде подадено от 
лице срещу заповеди на изпълнителния директор 
на БСА за:
а) Отказ от акредитация и отказ от откриване 
на процедура по акредитация/регистрация на 
заявление за акредитация.
b) Отказ от разширяване на акредитацията 
и отказ от регистрация на заявление за разши­
ряване на обхвата/откриване на процедура по 
разширяване на обхвата.
c) Ограничаване на заявения за акредитация/
преакредитация/разширяване обхват.
d) Отнемане, спиране на целия или на част от 
обхвата на акредитация (временно ограничаване 
на обхвата на акредитация и ограничаване на 
обхвата на акредитация.
8.3.2. Възраженията се отправят в писмена 
форма с необходимата обосновка до Комисията 
по възражения (КВ) чрез изпълнителния дирек­
тор на БСА в срок до 7 работни от датата на 
съобщаване на съответната заповед и се регис­
трират в деловодството на агенцията с входящ 
номер и дата.
8.3.3. В срок 7 работни дни от получаване 
на възражението изпълнителният директор на 
БСА може да преразгледа въпроса и да оттегли 
сам оспорваната заповед или да я измени, или 
да издаде съответната заповед, ако е отказал 
издаването є, или да сезира КВ, като резолира 
съответното възражение до председателя и за­
местник-председателя на СА.
8.3.4. Комисията по възраженията провежда 
закрито заседание в офиса на БСА и работи при 
спазване на изискванията на ЗАИБСА, правилата 
за работа на Комисията по възражения и тази 
процедура за акредитация.
8.3.5. Комисията по възраженията преценява 
правилността и законосъобразността на оспорва­
ната заповед и се произнася по възражението чрез 
изготвяне на писмено обосновано и мотивирано 
решение. Срокът за произнасянето на КВ и из­
готвянето на писмено обоснованото мотивирано 
решение е до 1 месец от датата на постъпване 
на възражението.
8.3.6. Председателят на КВ предоставя реше­
нието на изпълнителния директор на БСА и на 
лицето, подало възражението, в срок до 3 работни 
дни от датата на вземане на решение на КВ.
8.3.7. Решението на КВ е задължително за 
изпълнителния директор на БСА.
8.4. Обжалване
8.4.1. Решенията на изпълнителния директор 
за отказ от акредитация, преакредитация или 
от разширяване на обхвата на акредитация, за 
ограничаване, временно аграничаване или спи­
ране или отнемане на акредитацията подлежат 
на обжалване по реда на Административнопро­
цесуалния кодекс.
8.4.2. Лицата могат да подадат жалба до съда, 
след като е изчерпана възможността по чл. 13, ал. 2 
или е изтекъл срокът по чл. 13, ал. 1 ЗАИБСА.
9. Допълнителни указания 
9.1. Българската служба за акредитация не 
носи отговорност за настъпили имуществени и 
неимуществени вреди за ООС вследствие на неус­
пех от негова страна да демонстрира изпълнение 
на изискванията за акредитация. 
9.2. При забавяне за срок 3 месеца на проце­
дурата за акредитация от страна на кандидата 
за акредитация БСА предприема действия за 
едностранно прекратяване процедурата за ак­
редитация. 
9.2. Българската служба за акредитация създава 
досие на ООС, включващо документи с всички 
приложения към BAS QR 2, всички документи, 
създавани от БСА във връзка с процедурата за 
акредитация, и цялата кореспонденция между 
БСА и ООС. 
9.3. Българската служба за акредитация съх­
ранява досието на ООС за срок от 5 години счи­
тано от датата на предоставяне на акредитация/
отказване на акредитация.
9.4. На всеки етап от процедурата за акреди­
тация ООС може да се откаже от услугите на 
агенцията, като заплати дължимите към момента 
на отказ суми съгласно ценоразпис на БСА. 
10. Преходен период 
Измененията в сроковете в тази ревизия 2 на 
версия 5 на процедурата се прилагат за оценки 
на място, провеждани след влизането в сила на 
ревизията от 01.04.2010 г.
За оценки на място, проведени преди влиза­
нето в сила на ревизията, се прилагат сроковете, 
определени в BAS QR 2 , версия 5, ревизия 1. 
Контролът по изпълнение на тази процеду­
ра се осъществява от директора на дирекция
„АОСДЛП“ и изпълнителния директор на ИА БСА.
3961